कबीर की आवागमन से निकलने की बात करना और यह कहना कि ‘साधो कर्ता करम से न्यारा’ इसी ओर संकेत करता है. भारत का सनातन तत्त्वज्ञान दर्शन (चेतन तत्त्व सहित अन्य तत्त्वों की जानकारी) कहता है कि जो भी है इस जन्म में है और इसी क्षण में है. बुद्ध और कबीर ‘अब’ और ‘यहीं’ की बात करते हैं. जन्मों की नहीं. इस दृष्टि से कबीर ऐसे ज्ञानवान पुरुष हैं जिन्होंने ब्राह्मणवादी संस्कारों के सूक्ष्म जाल को काट डाला है. वे चतुर ज्ञानी और विवेकी पुरुष हैं, सदाचारी हैं और सद्गुणों से पूर्ण हैं.....और ‘जय कबीर’ इस भाव का सिंहनाद है कि कबीर ने ब्राह्मणवाद से मूलनिवासियों की मुक्ति का मार्ग खोला है.